BJC ออกหุ้นกู้ชุดใหม่อายุ 4 ปี ชูดอกเบี้ย 3% เสนอขายนักลงทุนทั่วไป 2-4 ก.ย.นี้
BJC ออกหุ้นกู้ชุดใหม่อายุ 4 ปี ชูดอกเบี้ย 3% เสนอขายนักลงทุนทั่วไป 2-4 ก.ย.นี้
BJC ออกหุ้นกู้ชุดใหม่อายุ 4 ปี ชูดอกเบี้ย 3% เสนอขายนักลงทุนทั่วไป 2-4 ก.ย.นี้
27 ส.ค. 2562

นายอัศวิน เตชะเจริญวิกุล ประธานเจ้าหน้าที่บริหารและกรรมการผู้จัดการใหญ่ บริษัท เบอร์ลี่ ยุคเกอร์ จำกัด (มหาชน) หรือ BJC เปิดเผยว่า สืบเนื่องจากที่บริษัทยื่นไฟลิ่งต่อสำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) เมื่อต้นเดือนสิงหาคมที่ผ่านมา เพื่อเตรียมเสนอขายหุ้นกู้ชุดใหม่ ซึ่งบริษัทจะนำเงินที่ได้จากการเสนอขายหุ้นกู้ไปชำระคืนหนี้หุ้นกู้ชุดเดิมที่จะครบกำหนดในเดือนกันยายนนี้
โดยปัจจุบันบริษัทได้ทำการกำหนดอายุและอัตราดอกเบี้ยหุ้นกู้รุ่นที่จะเสนอขายต่อผู้ลงทุนทั่วไปแล้ว ได้แก่ หุ้นกู้รุ่นอายุ 4 ปี 2 วัน มีอัตราดอกเบี้ย 3.00% ต่อปี โดยจ่ายดอกเบี้ยทุก 6 เดือน และจะเปิดรับจองซื้อในช่วงวันที่ 2-4 กันยายน 2562 ซึ่งบริษัทมีความมั่นใจว่าอัตราดอกเบี้ยดังกล่าว เป็นอัตราที่น่าสนใจสำหรับนักลงทุน
ทั้งนี้ หุ้นกู้ของบริษัทได้รับการจัดอันดับความน่าเชื่อถือที่ระดับ A+ จากทริสเรทติ้ง เมื่อวันที่ 9 สิงหาคม 2562
ขณะที่บริษัทแต่งตั้ง 4 สถาบันการเงินชั้นนำ ได้แก่ ธนาคารกรุงเทพ (BBL) ธนาคารกสิกรไทย (KBANK) ธนาคารกรุงไทย (KTB) และ บล. ภัทร เป็นผู้จัดการการจัดจำหน่ายหุ้นกู้